Նոյնպէս երէկ, Տ. Արամ Արք. Աթէշեան Գումգաբուի մէջ հիւրընկալեց խումբ մը պուլկարահայ ուխտաւորներ։ Փլովտիւ քաղաքէն եկած այս խումբը գլխաւորած էր տեղւոյն ազգայիններէն Նուարդ Աբգարեան։ Նորին սրբազնութիւնը ջերմ մթնոլորտի մը մէջ զրուցեց 24 հոգիէ բաղկացեալ խումբի անդամներուն հետ։ Պուլկարահայ ուխտաւորները ուրախութիւն յայտնեցին մեր համայնքի հոգեւոր կեդրոնի մթնոլորտը շնչելու հնարաւորութեան բերումով։ Անոնք տեղեկութիւններ քաղեցին Պատրիարքական Աթոռի եւ մեր համայնքի պատմութեան շուրջ։ Նորին սրբազնութիւնը մանրամասն պատասխաններ տուաւ անոնց հարցումներուն։